CELEX: 32016R1443
Language: hr
Date: 2016-06-29 00:00:00
Title: Delegirana uredba Komisije (EU) 2016/1443 оd 29. lipnja 2016. o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja određenih prekursora za droge u popis predviđenih tvari (Tekst značajan za EGP)

1.9.2016   
            
            
               HR
            
            
               Službeni list Europske unije
            
            
               L 235/6
            
         DELEGIRANA UREDBA KOMISIJE (EU) 2016/1443
   оd 29. lipnja 2016.
   o izmjeni Uredbe (EZ) br. 273/2004 Europskog parlamenta i Vijeća i Uredbe Vijeća (EZ) br. 111/2005 u pogledu uvrštenja određenih prekursora za droge u popis predviđenih tvari
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 273/2004 Europskog parlamenta i Vijeća od 11. veljače 2004. o prekursorima za droge (1), a posebno njezin članak 15.,
   uzimajući u obzir Uredbu Vijeća (EZ) br. 111/2005 od 22. prosinca 2004. o utvrđivanju pravila za nadzor trgovine prekursorima za droge između Unije i trećih zemalja (2), a posebno njezin članak 30.a,
   budući da:
   
               (1)
            
            
               Prilog I. Uredbi (EZ) br. 273/2004 i Prilog Uredbi (EZ) br. 111/2005 svaki zasebno sadržavaju popis predviđenih tvari koje podliježu nizu usklađenih kontrolnih i nadzornih mjera predviđenih tim uredbama.
            
         
               (2)
            
            
               Predviđene tvari navedene u Prilogu I. Uredbi (EZ) br. 273/2004 i u Prilogu Uredbi (EZ) br. 111/2005 podijeljene su u kategorije na koje se primjenjuju različite mjere s obzirom na odnos razine opasnosti koju čini određena tvar i opterećenja na zakonitu trgovinu.
            
         
               (3)
            
            
               Najstrože kontrolne i nadzorne mjere propisane su za tvari predviđene u kategoriji 1. Subjekti i korisnici moraju imati dozvolu za posjedovanje tih tvari i za izvršavanje svih transakcija koje uključuju te tvari.
            
         
               (4)
            
            
               Moguće je izravno preraditi kloroefedrin i kloropseudoefedrin i pri tome dobiti znatnu količinu metamfetamina. Države članice navele su da su od 2013. u nekoliko slučajeva u Uniji kloroefedrin i kloropseudoefedrin upotrijebljeni kao prekursori za nezakonitu proizvodnju metamfetamina (poznatog i kao „crystal meth”). Osim toga, zabilježeno je i nekoliko slučajeva uporabe tih dviju tvari za proizvodnju metamfetamina izvan Unije.
            
         
               (5)
            
            
               Trgovina i posjedovanje kloroefedrina i kloropseudoefedrina trenutačno ne podliježu pravnim ograničenjima te je njihova kontrola ograničena na dobrovoljno preuzetu obvezu subjekata u Uniji da nadziru trgovinu i prijavljuju sumnjive transakcije koje uključuju takve tvari.
            
         
               (6)
            
            
               Tijekom savjetovanja s državama članicama i predstavnicima kemijske industrije pokazalo se da ne postoji znatna zakonita uporaba kloroefedrina i kloropseudoefedrina. Nadležna tijela država članica zaplijenila su više od tri tone tih tvari u 2013. i 2014. radi sprječavanja njihove uporabe u nezakonitoj proizvodnji metamfetamina.
            
         
               (7)
            
            
               Imajući u vidu visoki rizik od zlouporabe kloroefedrina i kloropseudoefedrina te mišljenje da njihovo uvrštavanje neće imati značajan učinak na zakonitu trgovinu, te bi tvari trebalo uvrstiti na popis tvari kategorije 1. u Prilogu I. Uredbi (EZ) br. 273/2004 i u Prilogu Uredbi (EZ) br. 111/2005.
            
         
               (8)
            
            
               Stoga je Uredbu (EZ) br. 273/2004 i Uredbu (EZ) br. 111/2005 potrebno na odgovarajući način izmijeniti.
            
         
               (9)
            
            
               Uredbom (EZ) br. 273/2004 i Uredbom (EZ) br. 111/2005 zajednički se primjenjuju određene odredbe Konvencije Ujedinjenih naroda protiv nezakonite trgovine opojnim drogama i psihotropnim tvarima od 19. prosinca 1988. (3). Imajući u vidu blisku povezanost tih dviju uredbi s obzirom na predmetnu problematiku, opravdano je donošenje izmjena jedinstvenim delegiranim aktom,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 273/2004
   U Prilogu I. Uredbi (EZ) br. 273/2004, u tablici predviđenih tvari kategorije 1., dodaju se sljedeći redci:
   
      
                  „(1R,2S)-(-)-kloroefedrin
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrin
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropseudoefedrin
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropseudoefedrin
               
               
                   
               
               
                  2939 99 00 
               
               
                  771434-80-1”
               
            
   Članak 2.
   Izmjena Uredbe (EZ) br. 111/2005
   U Prilogu Uredbi (EZ) br. 111/2005, u tablici predviđenih tvari kategorije 1., dodaju se sljedeći redci:
   
      
                  „(1R,2S)-(-)-kloroefedrin
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrin
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropseudoefedrin
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropseudoefedrin
               
               
                   
               
               
                  2939 99 00 
               
               
                  771434-80-1”
               
            
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 47, 18.2.2004., str. 1.
   
   
      (2)  SL L 22, 26.1.2005., str. 1.
   
   
      (3)  SL L 326, 24.11.1990., str. 56.